CELEX: 62010CN0075
Language: fi
Date: 2010-02-09 00:00:00
Title: Asia C-75/10 P: Valitus, jonka European Renewable Energies Federation ASBL (EREF) on tehnyt 9.2.2010 unionin yleisen tuomioistuimen (kuudes jaosto) asiassa T-40/08, European Renewable Energies Federation ASBL (EREF) v. Euroopan yhteisöjen komissio, 19.11.2009 antamasta määräyksestä

1.5.2010   
            
            
               FI
            
            
               Euroopan unionin virallinen lehti
            
            
               C 113/21
            
         Valitus, jonka European Renewable Energies Federation ASBL (EREF) on tehnyt 9.2.2010 unionin yleisen tuomioistuimen (kuudes jaosto) asiassa T-40/08, European Renewable Energies Federation ASBL (EREF) v. Euroopan yhteisöjen komissio, 19.11.2009 antamasta määräyksestä
   (Asia C-75/10 P)
   2010/C 113/33
   Oikeudenkäyntikieli: englanti
   
      Asianosaiset
   
   
      Valittaja: European Renewable Energies Federation ASBL (EREF) (edustaja: asianajaja J. Kuhbier)
   
      Muu osapuoli: Euroopan komissio
   
      Vaatimukset
   
   
               —
            
            
               unionin yleisen tuomioistuimen asiassa T-40/08, EREF vastaan Euroopan yhteisöjen komissio, 19.11.2009 antama määräys on todettava mitättömäksi
            
         
               —
            
            
               asia on palautettava unionin yleisen tuomioistuimen kuudennelle jaostolle ratkaisua varten
            
         
               —
            
            
               Euroopan komissio on velvoitettava korvaamaan valituksesta aiheutuvat oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja vaatii, että unionin tuomioistuin toteaa, että unionin yleisen tuomioistuimen asiassa T-40/08 19.11.2009 antama määräys on mitätön ja palauttaa asian unionin yleiseen tuomioistuimeen uutta ratkaisua varten.
   Valittaja kiistää unionin yleisen tuomioistuimen toteamuksen, jonka mukaan sen asianajajana toiminut Fouquet ei voinut edustaa sitä unionin yleisessä tuomioistuimessa ja että sen kannetta ei näin ollen voitu ottaa tutkittavaksi.
   Unionin yleinen tuomioistuin katsoo, että koska Fouquet nimitettiin EREFin johtajaksi 29.6.2004 häntä ei tämän jälkeen voitu pitää itsenäisenä kolmantena osapuolena. Valittaja väittää, että Fouquet’ta ei ollut virallisesti nimitetty EREFin johtajaksi — Belgian lain mukaan tällainen nimitys olisi edellyttänyt virallista rekisteröintiä toimivaltaiselle Belgian viranomaiselle. Fouquet’n asema EREFin johtajana oli valittajan mukaan pelkkä titteli eikä se liittynyt toimivaltaan edustaa sitä tai se liittyi siihen vain hyvin rajallisesti.
   Valittaja väittää myös, että vaikka katsotaan, että Fouquet’n johtajan asema oli luonteeltaan virallinen, unionin yleinen tuomioistuin sovelsi virheellisesti arviointiperusteita, joiden avulla arvioidaan, onko asianajaja itsenäinen kolmas osapuoli. Valittaja katsoo, että unionin yleinen tuomioistuin käsitti väärin sekä EREFin edustajana unionin yleisessä tuomioistuimessa toimineen henkilön laillisen aseman että tehtävien ja velvollisuuksien todellisen jaon Fouquet’n ja EREFin kesken. Saksan lain mukaan Fouquet olisi voinut EREFin johtajana toimia valittajan edustajana unionin yleisessä tuomioistuimessa.